Ordonanța Tribunalului (Camera întâi) din 24 septembrie 2018 – Estampaciones Rubí/Comisia
(Cauza T-775/17)
„Acţiune în anulare şi acțiune în constatarea abținerii de a acționa – Ajutoare de stat – Avantaje fiscale acordate de o entitate teritorială a unui stat membru – Regim de ajutoare declarat incompatibil cu piaţa internă – Punerea în executare a deciziei – Obligaţia de a verifica situaţia individuală a beneficiarilor – Neluare a unei poziţii de către Comisie – Act care nu este supus căilor de atac – Inadmisibilitate”
1.      Acțiune în anulare – Acte supuse căilor de atac – Noţiune – Acte care produc efecte juridice obligatorii – Aprecierea acestor efecte în funcție de conținutul actului – Scrisoare neoficială a Comisiei prin care se răspunde la o inițiativă neoficială a unui stat membru – Excludere
[art. 93 CE; art. 263 TFUE; Regulamentul nr. 659/1999 al Consiliului, art. 2 alin. (1) și (2)]
(a se vedea punctele 57, 58, 60-65, 79-81, 85-87, 95-98 și 100)
2.      Acțiune în constatarea abținerii de a acționa – Persoane fizice sau juridice – Inacţiuni supuse căilor de atac – Neadoptarea de către Comisie a unui act care să clarifice natura unor mesaje informale – Inadmisibilitate
(art. 265 TFUE)
(a se vedea punctele  104-107 și 112-114)
Obiectul
Cu titlu principal, cerere întemeiată pe articolul 263 TFUE prin care se solicită anularea deciziilor Comisiei care ar fi cuprinse în documentele din 4 decembrie 2012 şi din 26 martie 2013, intitulate „Litigii fiscale basce – Procedură de constatare a neîndeplinirii obligaţiilor 2007/2215 – Mesaj neoficial ca răspuns la scrisoarea din 7 noiembrie (Álava)” şi, respectiv, „Litigii fiscale basce – Procedură de constatare a neîndeplinirii obligaţiilor 2007/2215 (Álava) – Mesaj neoficial ca răspuns la scrisorile trimise la 22 februarie şi la 4 şi 12 martie 2013 (Álava)” şi, cu titlu subsidiar, cerere întemeiată pe articolul 265 TFUE prin care se solicită constatarea faptului că Comisia s-a abţinut în mod nelegal să răspundă la cererea reclamantei formulată în scrisoarea din data de 28 iulie 2017
Dispozitivul
1)
Respinge acțiunea ca inadmisibilă în totalitate.
2)
Obligă Estampaciones Rubí, SAU să suporte propriile cheltuieli de judecată, precum și pe cele efectuate de Comisia Europeană.